cyanic-selkie/wikianc huggingface dataset:
Innuendo av Queen
The Show Must Go On
«The Show Must Go On» vart hovudsakleg skriven av May. Den opphavlege ideen var ein akkordseksvens Taylor og Deacon arbeidde på. Rytmen i refrenget liknar Queen-songen «I Want It All» frå 1989. May valde å bruke denne sekvensen, og både han og Mercury valde teksttemaet og skreiv det første verset i lag. Frå då av skreiv May ferdig teksten, gjorde ferdig vokalmelodien og skreiv mellomspelet, inspirert av Pachelbels kanon. Somme toneartar og idear vart òg føreslått av produsenten. Songen omhandlar forsøket til Mercury om å halde fram å spele trass i at han nærma seg slutten av livet. Songen var opphavleg ikkje meint som singel, men kom ut 14. oktober 1991 då bandet gav ut Greatest Hits II, berre seks veker før Mercury døydde. Singelen nådde 16. plassen på den britiske singellista. Etter Mercury døydde, gjekk songen inn att på lista. Videoen til songen er ei samling klipp frå alle videoane deira sidan 1992, som ei marknadsføring av Greatest Hits II. Sidan helsa til Mercury no var så dårleg, var det ikkje mogeleg å lage ein ny video med bandet. Ein konsertversjon med Elton John på vokal finst på Greatest Hits III. Songen var ein personleg favoritt for Elton John og han song songen på Freddie Mercury Tribute Concert i lag med dei attverande medlemmane av Queen, og med Tony Iommi på rytmegitar.
Mottaking
Innuendo fekk middels kritikk. Rolling Stone skreiv at «Innuendo er ein lettvektar du vil gløyme så raskt det er over». People skreiv «Om dette er teikneserie-rock and roll, så er det i det minste god og småfrekk teikneserieaktig.» Fleire år seinare skreiv Allmusic «Innuendo var ein høvande måte å avslutten ein av dei mest suksessrike karrierane i rockehistoria.»
1991-LP
Forkorta versjonar for vinyl-utgåva.
2015-LP
Innuendo vart gjeven ut på vinyl igjen 25. september 2015, i lag med alle dei andre studioalbuma til Queen. Dette er første gongen heile albumet kom ut på vinyl, spreidd over to LP-plater. «These Are the Days of Our Lives» og «I Can't Live with You» har byta plass.
John Ware
I 1965 byrja Ware å spele i bandet Laughing Wind, som sidan fekk namnet West Coast Pop Art Experimental Band. Ware var medlem av dette bandet fram til 1968.
I perioden i The Stone Poneys, vart Ware vener med Michael Nesmith. Då Nesmith slutta i The Monkees, var det Ware sin idé om å skipe First National Band, med Ware, London, Nesmith og Red Rhodes (pedalsteelgitar). The First National Band spelte inn tre album i løpet av eitt år, men vart så oppløyst. Dei fekk ein radiohit med songen «Joanne».
Ware spelte òg på konsertopptak i lag med Nesmith i 1977 som kom ut på albumet Live at the Palais i 1978.
I 2004 kom det originale Hot Band (med Ware) saman att for ein enkel konsert i Nashville då ASCAP gav Harris ein Founders Award.
I 2013 spelte Harris og Rodney Crowell inn eit album med duettar, Old Yellow Moon, der Ware var ein av musikarane..
I nokre månadar i 2017 var Ware medlem av Wild Mountain i Denver.
Det russiske innanriksdepartementet
Det russiske innanriksdepartementet (russisk Министерство внутренних дел, МВД, Ministerstvo vnutrennikh del, MVD) er eit ministerium eller departement i Russland med ansvar for innanrikssaker. Hovudkontoret ligg i Moskva.
Departementet kan førast tilbake til eit ministerium grunnlagd i 1802 av tsar Aleksander den fyrste. I 2017 er innanriksministeren politigeneral Vladimir Kolokoltsev.
Innanriksdepartemetet har sine eigne militære styrkar: (russisk Внутренние войска МВД России), men desse skal etterkvart overførast til Den russiske nasjonalgarden.
Den pytagoreiske læresetninga
Den pytagoreiske læresetninga eller Pytagoras’ læresetning er ei grunnleggjande læresetning innan euklidsk geometri og viser til sambandet mellom lengda til sidene i ein rettvinkla trekant. Setninga kan uttrykkast slik:
«I ein rettvinkla trekant er summen av kvadrata til katetane lik kvadratet til hypotenusen.» Dette kan uttrykkast med likninga: der a og b er lengda av katetane, eller sidene som utgjer den rette vinkelen, og c er lengda av hypotenusen.
Den pytagoreiske læresetninga har namnet sitt etter den greske matematikaren Pytagoras som har vore rekna som den som oppdaga og beviste setninga. Dette er ikkje nødvendigvis rett; både i Babylon og India verker det som om dei kjende innhaldet i setninga lenge før Pytagoras. Ein har likevel ikkje kunna påvisa at dei beviste teoremet.
Bountyskarv
Bountyskarv (Phalacrocorax ranfurlyi) er ein kystbunden sjøfugl og ein mellomstor skarv. Han er endemisk til Bountyøyane på New Zealand.
Skildring
Bountyskarvar er ca. 71 centimeter med kroppssvekt på 2,5 kilogram. Fjørdrakta er i svart, med kvit underside frå strupen til undergumpen. Kvite flekker på vengfjørene utgjer eit kvitt band på vengen når fuglen sit. Beina er lyseraude og auga har blå augering. Strupe og andlet får ein raud hudpose i hekketida.
Denne arten finst berre rundt øygruppa Bountyøyane, dei er trudd å beite opp til 24 kilometer ut frå land av øygruppa.
Bountyskarvar hekkar i koloniar i øygruppa, inkludert øya Lion Island. Reira er bygd av tang, fjører og småstein. Dei legg 2, nokre gonger 3 egg i oktober til november.
Dei kan samle seg i flokkar på opptil 300 fuglar når dei søkjer føde, og i føda kan det inngå kråkebollar, sniglar, isopodar, småfisk og blekksprutar.
Arten har status som sterkt trua, og bestanden er estimert til 410 kjønnsmodne individ (2005), og er rekna som stabil.
Crusade av John Mayall and the Bluesbreakers
Innhald
Ei utvida utgåve med ti bonusspor, dei fleste av dei alt utgjeve på ei samleplate i 1971, Thru the Years, kom ut på ei nymastra utgåve av albumet 6. august 2007.
Olav Kavli
Olav Kavli (fødd Ole Knutsen var ein norsk forretningsmann, kjend for sin suksess med smelteost.
Kavli voks opp i små kår utanfor Molde, men reiste til Bergen i 1890 der han tok handelsbrev og etablerte eigen ostehandel i 1894. Han utvida i perioden fram til 1910 sine utanlandske handelskontakter i England, Sverige, Danmark og til USA etter ei handelsreise dit i 1910. Han starta meieri på Sandnes i 1914 og fekk gjennombrot med lanseringa av osten Primula i 1924, verdas første smelteost, basert på idear frå ei studiereise til Sveits, Serbia og Bulgaria. Ved å smelte saman det beste fra yoghurten og osten oppnådde han ein blaut ost med god haldbarheit.
Olav Kavli sin son Knut (1896-1965) vart medeigar i 1924 i Kavli og fekk ansvaret for drifta i Noreg. Olav reiste mykje og utvikla agenturar i USA, Hellas, India og Afrika. Verdas første tube-ost vart lansert i 1929 og tilpassa dei enkelte land og deira marknader. Før den andre verdskrig vart det eksportert til over femti land. Produksjonen i Danmark starta i 1935. Etter hans død i 1958 vart aksjane overført til «O. Kavli og Knut Kavlis Almennyttige Fond» i 1962, det såkalla «Kavlifondet». Kavlifondet er framleis eigar av Kavli og etter kvart òg av Q-meieriene.
Froland verk
Froland verk er eit kulturminne i Froland kommune i Aust-Agder. Froland verk var på slutten av 1700-talet eit av dei norske jernverka, m.a. med ein omfattande produksjon av kanonkuler. Verket hadde òg ein omfattande produksjon av jernomnar, og knytte m.a. til seg omnskunstnaren Ole Nielsen Weierholt. I dag det er lite att av sjølve jernverket, men hovudbygninga, gardstunet og kontorbygninga er på plass. Dei fleste bygningane er i dag eigd av Froland kommune, og hovudbygninga vart restaurert i 2008.
Froland verk ligg ved Riksveg 42 12 km frå Arendal. Hovudbygninga vart freda i 1927.
Niels Henrik Abel er knytt til Froland verk fordi han døydde her i 1828 på det såkalla bukkerommet i hovudbygninga. Utanfor hovudbygninga står det ein skulptur med matematikaren som motiv.
Historie
Froland verk vart grunnlagt på garden Træ i 1763, og jernverksdrifta starta noko seinare. Grunnleggaren var Hans Hagerup som var veigar og målar i Arendal. Under utskiftinga vart bøndene i omlandet pålagt å levere trekol til verket. Bøndene fekk betaling i kontantar eller varer frå verksbutikken.
Etter nokre år vart verket kjøpt av Johan Fredrik Classen som opphavleg kom frå Kongsberg, men hadde viktige foretak i Danmark. Mellom anna åtte han Fredriksverk i Danmark, der han dreiv med framstilling av krut og våpen. Han var busett i Danmark. Classen engasjerte seg i Froland verk for å sikre seg leveransar av jern til sin våpenproduksjon i Danmark. Den totale kjøpesummen låg på 45 000 riksdalar.
Classens inngifta slektning Hans Smith (gift med Magdalene Marie Classen) overtok drifta og bygde ferdig hovudbygninga i 1791. Smith var sorenskrivar i Råbyggelaget og var òg involvert i Lofthusopprøret (1786 – 87) der bøndene skaka det dansknorske riket i grunnvollane. Hans Smith døydde i 1804, og kona hans med familien budde i hovudhuset fram til 1830-åra.
Etter 1867 vart Froland Verk gjort om til sagbruk og Hans Smiths barnebarn, Hans Roosen Smith (fødd 1810), tok over drifta midt på 1870-talet.
Etter 2. verdskrig vart fleire småeigedomar som hadde høyrt til Froland verk selde til drivarane.
Christianshavn
Christianshavn er eit kvarter i København og ein del av bydelen Indre By. Han har rundt 10,000 innbyggjarar (2006). Christianshavn ligg på øya Amager, skild frå det sentrale København av sundet Inderhavnen og med tilgang frå sentrum via Knippelsbro. Mot sør og aust er bydelen skild frå resten av Amager av dei tolv bastionane og vollgrava Stadsgraven frå 1692 og mot Indre By av Københavns Havn. Fristaden Christiania er ein del av Christianshavn.
Historie
Christianshavn var opphavleg ein eigen kjøpstad oppretta som festningsby av Kristian IV i 1617–1623 etter planar av Johan Semp. Han blei bygd på eit myrområde på Amager ovanfor Slotsholmen. Staden var først meint som bustadsområde for nederlandske innvandrarr og deretter som garnisons- eller båtmannsby. Han ende opp som ein vanleg kjøpmanns- og handverkarby.
Byen blei anlagt etter mønster av nederlandsk renessanse og blei forbunde med København via Knippelsbro. Store tomter blei stukne ut og torg, kanal og gater blei anlagde etter ein rettvinkla, symmetrisk byplan. Staden blei omgjeven av graver og vollar med bastionar. Det tok likevel lang tid før byen for alvor blei bygd ut. Christianshavn blei innlemma i København i 1675 som Christianshavns Kvarter.
Santali
Santali er eit mundaspråk som blir tala av rundt 6,2 millonar menneske i aust i India og i Bangladesh; dels også i Bhutan og Nepal. Dei aller fleste av desse i delstatane Jharkhand, Assam, Bihar, Orissa, Tripura, og West Bengal i India.
Språket kan skrivast med det latinske alfabetet, men det blir også skrive med hindi eller bengali-skrift, eller eit eige skriftsystem for santali, ol chiki.
Bruk
Av dei som har santali til morsmål, kan 10%–30% lese og skrive språket. Av dei som har lært seg santali som andrespråk, kan 25%–50% lese og skrive. Det blir undervist i santali i grunnskulen i India.
Misjonspresten Lars Skrefsrud omsette dei fire evangelia til santali, og Paul Olaf Bodding førte dette arbeidet vidare - i 1906 var Det nye testamentet omsett til santali, og i 1914 var heile Bibelen omsett til santali. Bodding omsette også salmar og andaktstekster for barn. Utanom den religiøse litteraturen, skreiv Skrefsrud og Bodding ned mange tekstar med folkedikting.
Konsontantar
Santali har 21 konsontantar i tillegg til 10 lukkelydar som blir brukt i visse lånord.
I heimlege or er motsetninga mellom stemde og ustemde lukkelydar nøytralisert i endinga av ord.
Vokalar
Santali har 8 ikkje-nasale og 6 nasale vokalar.
Morfologi
Santali er som andre mundaspråk, eit agglutinerande språk som brukar suffiksar.
Kasus
Kasusendinga kjem etter numerus-endinga.
Pronomen
Dei personlege pronomena i Santali skil mellom inkluderande og ekskluderande førsteperson og anafor og demonstrerande tredjeperson.
Pronomena skil mellom levande ('kven?'), ikkje-levande  ('kva?') og referens ('kva for?').
Dei ubestemte pronomena er:
Talrekka
Dei viktigaste tala er desse:
Bøying ut frå objekt
Transitive verb kan bøyast ut frå situasjonen til objektet.
Syntaks
Santali er eit SOV-språk.
Martin Skaaren
Martin Magnus Skaaren var ein norsk fiskar, småbrukar, ordførar og stortingsrepresentant for Høgre frå Hitra.
Skaaren var son til ein og fiskar og småbrukar. Han byrja sjølv fiskje i 1920 og i 1927 tok også over småbruket etter faren og dreiv det i fleire tiår.
I 1961 vart Skaaren vald inn i Stortinget som representant for Høgre i Sør-Trøndelag. Han vart attvald i 1965. Alle åtte åra på Stortinget var han medlem i Kommunalkomiteen. Han var der særleg engasjert i spørsmål som vedkom folk langs kysten og i såkalla utkantområde.
Jadeitt
Jadeitt er eit grønleg mineral i pyroksengruppa. Det er kjemisk sett eit natrium-aluminiumsilikat, NaAlSi2O6. Det blir danna under høge trykk og ved relativt låge temperaturar, og finst i einskilde metamorfe bergartar, til dømes i Alpane, California og Japan.
Martin Skaaren
Skaaren var medlem i landsstyret til Høgre 1959-62 og i Statens Friluftsråd 1966-73.
Jadeitt
Det er kalla opp etter bergarten jade, som mineralet ofte er ein bestanddel av.
Radiofrekvensidentifisering
Radiofrekvensidentifisering (engelsk: radio frequency identification, RFID) er ein metode for å lagre og hente data ved hjelp av små einingar kalla RFID-brikker. Ei RFID-brikke er ei lita brikke som kan festast til eller byggast inn i et produkt, eit dyr eller ein person. RFID-brikker innheld antenne som gjer dei i stand til å motta og svara på radiofrekvenssignaler fra ein RFID-sender. Passive brikker svarar med eit svakt radiosignal og treng ingen straumkjelde, medan aktive brikker sender eit kraftigare svarsignal over litt større avstand og treng ei straumkjelde.
Kjende bruksområde for RFID er sporing, logistikk, klde, pass, billettering, elektronisk betaling, konteiner-terminaler, varesikring / tjueriialarm, evakueringssystem, adgangskontroll-systemer og dyreidentifisering.
FoU i Nortura
Innan dagligvarehandelen har fleire norske bedrifter, mellom anna ein av Noregs fyrste RFID-merka lastebærarar med permanent innstøypt RFID teknologi sidan 2008. Nortura sitt forsknings- og utviklingsarbeid er i dag å finna i selskapet HRAFN (rådgjevar og utdanningstenestar).
Norsk Lastbærarpool
Norsk Lastbærarpool (NLP) er dagligvarebransjen i Noreg sitt felles drifts- og eigarselskap for lastbærarane i denne bransjen. Framleis har dei eigarskap over trepallar og plastpaller. Alle plastlastbærarar frå NLP er RFID-merka og inneheld ei unik GRAI-kode. Norsk Lastbærarpool gjennomfører 2015 Noregs største prosjekt med langdistanse passiv RFID-teknologi. NLP har her engasjert HRAFN og Lexit for å levera infrastruktur for dagligvarebransjen med funksjonalitet som mellom anna:
Clacton-on-Sea
Clacton-on-Sea er den største byen i Tendring i Essex i England og vart grunnlagd i 1871. Han er ein badeby som trekte til seg mange turistar i sommarmånadane mellom 1950- og 1970-åra, men som for så mange andre britiske badebyar byrja dei ferierande heller å trekkjer til utlandet då dette vart billigare.
Radiofrekvensidentifisering
Norsk Lastbærarpool
EPCIS, en standardisert hendelseslogg, skal sikre deling av informasjon mellom aktørane i verdikjeda.
Clacton-on-Sea
Byen ligg mellom Jaywick og Holland-on-sea langs kysten og Great Clacton i nord.
Radiofrekvensidentifisering
Bogart - «Smart Store»
Klesbutikken Bogart i Trondheim var den fyrste butikken i Noreg til å ta i bruk RFID-eknologi med langdistanselesbarheit. Bogart nyttar Norsk Lastbærerpool sin standardiserte RFID-Infrastruktur til å fylgja klede frå dei når butikken, via opptil fleire lagerlokasjoner, til plagget, gjerne saman med andre, seljast ved hjelp av RFID-brikka som er festa på henge-etiketten på tøyet. Kundar og tilsette i butikken har òg høve til å sjå informasjon om plagget ved å vifte det attmed ein informasjonskiosk som står i butikklokalet.
Parkering med RFID
Parkeringsløysinga Vizum, etablert av Olav Thon Gruppen, nyttar òg RFID-teknologi. Ein RFID-brikke festast i frontruta på bilen, og gjev automatisk grønt lys eller åpen bom i parkeringsanlegg som har denne løysinga. Brikka registrerer kor lenge ein parkerer, og betaling blir trekt automatisk frå bank- eller kredittkort.
Cille Gad
Cille eller Zille Gad var ein norsk diktar og lærd.
Liv
Cille Gad var dotter av embetsmannen Knud Gad (død 1711) og Anna Abrahamsdatter. Gjennom mora var ho i slekt med salmediktaren Dorothe Engelbretsdotter. Faren blei tidleg merksam på evnene til dottera, og underviste henne i klassiske språk som latin og gresk – moglegvis òg i hebraisk.
Etter eit tilhøve til ein austindiafarer frå eit hollandsk skip fødde Cille Gad eit barn i dølgsmål. Det blei seinare funne dødr i ei kiste. I 1705 blei ho arrestert hjå mormor si på Tysnes, tiltalt for barnemord. Ho erklærte seg uskyldig, men blei dømt til døden og blei sidan sett i fengsel på Askøy utanfor Bergen. Faren kjempa for å få henne lauslaten, og salmediktaren Anna Reimers skreiv til historikaren Otto Sperling d.y. og bad han om å gå i forbøn for henne. Medan Cille sat i fengselet, fekk ho høyra at ho var blitt innlemma i Sperling si samling av lærde kvinner De foeminis doctis. Etter ei breveksling på latin mellom dei to, gjekk han i forbøn for henne hjå kongen.
I 1707 blei ho gjeven nåde, men måtte gå gjennom kyrkjetukt, betala leiermålsbot og sitja i fengsel i endå eit halvt år. Deretter blei ho utvist frå Bergen.
MS «Anne Line»
MS «Anne Line», seinare «Tjelden», i dag «Maan Dolphin» er ein snøggbåt levert frå A/S Fjellstrand i Omastrand 7. juli 1986 til Gods-Trans i Hønefoss/Drammen. Båten var eit fraktefartøy som vart sett inn i kysttrafikk med frakt, i tillegg til turar mellom Noreg og Sentral-Europa. I april 1989 vart han leigd ut til Nor-Cargo Express og sett i rute mellom Ålesund og Storbritannia.
Cille Gad
Liv
I 1708 drog Cille Gad til København saman med faren. Der hadde ho omgang med professorar og studentar ved universitetet.
Cille skreiv latinske æresvers, trykt i Thom. Jacobæus' Dissertatio de oculis insectorum, København 1708. Det Kongelige Bibliotek har òg dikt av henne om fangenskapen, skrivne på latin til Otto Sperling.
MS «Anne Line»
I 1990 vart han ombygd til passasjerfartøy og kunne ta 195 passasjerar. I februar 1991 vart båten innkjøpt av Hardanger Sunnhordlandske Dampskipsselskap (HSD) og omdøypt «Tjelden». Båten gjekk i ruta mellom Bergen og Sunnhordland. I mai og juni 1993 var han utleigd til Pilen AB i Malmø og gjekk i ruta mellom Malmø og København. Det same vart båten i juli og august 1996, juni-november 1998 og mars 1999.
Cille Gad
Liv
Gad har truleg inspirert Ludvig Holberg til skjemtediktet Zille Hans Dotters Gynaicologia eller Forsvars Skrift for Qvinde-Kiønnet frå 1722. I Bergen har ho fått Cille Gads Plass kalla opp etter seg.
Både ho og faren døydde i 1711 av byllepesten som utsletta ein tredel av folkesetnad i København, men aldri kom til Bergen. Ein tenåringsgut frå Helsingør skal ha ført med seg smitten til København etter at han hadde kryssa Øresund frå Sverige, der han hadde svekka kampkrafta til flåten betydeleg.
MS «Anne Line»
Båten vart ombygd ved Fjellstrand i april 2007 og i juli 2008 seld til Hvalsafari AS i Andenes og fekk namnet «Maan Dolphin». 22. september 2008 vart han overført til Maan Sjøfart. Hausten 2009 låg båten i opplag ved Toftøy, frå februar 2010 og frametter vart han utleigd til Tide Sjø og sidan Norled for ruta mellom Stavanger og Bergen, medan han om sommaren vart brukt til kvalsafari frå Andenes.
Ein fin liten blome
«Ein fin liten blome» er ein salme omsett frå svensk av Anders Hovden i 1927. Ein reknar med at den svenske teksten Det växte en blomma er skriven av Johan Alfred Blomberg. Han var offiser i Frelsesarmeen i Sverige. Sidan flytte han til USA. I Norsk Salmebok finn ein salmen på nr. 493, under avsnittet Tryggleik og glede. Melodien vart laga av Bjørn Eidsvåg i 1969. I Sverige vert melodien som i Noreg er kjend som «Min båt er så liten», oftast brukt.
Francis Crick
Francis Harry Compton Crick var ein britisk fysikar og biokjemikar frå Northampton. Saman med James Watson og Maurice Wilkins vart han i 1962 tildelt Nobelprisen i medisin for å ha oppdaga strukturen til eit molekyl som fekk namnet deoksyribonukleinsyre (DNA).
Crick døydde i San Diego i USA.
MF «Vikingen» (1992)
MF «Vikingen» er ei bilferje levert frå Slipen mek. Verksted i Sandnessjøen i juli 1992 til Hardanger Sunnhordlandske Dampskipsselskap (HSD). Frå starten av til 2007 gjekk ho i ruta Krokeide-Hufthamar-Austevollshella.
Fram til i dag har ferja vore i flåten til HSD, HSD Sjø, Tide Sjø og Norled heile vegen.
NM i friidrett 1986
Noregsmeisterskapen i friidrett 1986, hovudmeisterskapen, vart avvikla på Sandnes stadion i Sandnes dagane 8.-10. august 1986, arrangert av Sandnes Idrettslag og Bryne Idrettslag.
Ingrid Kristiansen vart tildelt kongepokal for sitt 1500-meterløp, medan diskoskastaren Knut Hjeltnes fekk sin sjette og siste kongepokal.
100 meter
<br style="clear:both;" />
200 m
<br style="clear:both;" />
400 m
<br style="clear:both;" />
800 m
<br style="clear:both;" />
1500 m
<br style="clear:both;" />
5 000 m
<br style="clear:both;" />
10 000 m
<br style="clear:both;" />
110 meter hekk
<br style="clear:both;" />
400 m hekk
<br style="clear:both;" />
3 000 m hinder
<br style="clear:both;" />
Høgdehopp
<br style="clear:both;" />
Stavhopp
<br style="clear:both;" />
Lengdehopp
<br style="clear:both;" />
Kulestøyt
<br style="clear:both;" />
Skellerupbreen
Skellerupbreen er ein isbre som flyt vest-nordvestover mellom All-Blacks Nunataks og Wilhoite Nunataks, vest for Churchill Mountains. Han vart namngjeven etter P. J. Skellerup, som finansierte den antarktiske avdelinga ved Canterbury Museum. Han var særleg oppteken av vitskapleg forsking og donerte pengar til å bygge eit Antarktis bibliotek ved museet. Han donerte òg ei stor samling av ting frå Antarktis til museet, mellom andre nokre særs gamle go sjeldne dokument.
NM i friidrett 1986
Diskoskast
<br style="clear:both;" />
Sleggjekast
<br style="clear:both;" />
Spjutkast
<br style="clear:both;" />
100 m
<br style="clear:both;" />
3 000 m
<br style="clear:both;" />
100 m hekk
<br style="clear:both;" />
Sivjeebreen
Sivjeebreen er ein isbre som er 19 km lang og som drenerer nordaustsida av Hunt Mountain i Churchill Mountains. Han flyt nord langs vestsida av Stark Ridge og ut i Starshotbreen sør for Mount Hoskins. Han vart namngjeven av Advisory Committee on Antarctic Names (US-ACAN) etter Gulamabas G. Sivjee, ein forskar i United States Antarctic Program (USAP) på spektroskopiske og interferometriske studiar av himmellys og polarlys i den øvre atomsfæren over den geografiske Sørpolen i 1991-2001.
NM i alpine greiner 1992
Noregsmeisterskapen i alpine greiner 1992 fann stad på Bjorli i Oppland i tida frå 25. til 31. mars 1992. Det var tredje gongen heile eller delar av den alpine noregsmeisterskapen vart avvikla på Bjorli.
Slalåm
<br style="clear:both;" />
Storslalåm
<br style="clear:both;" />
Super-g (Vidlåm)
<br style="clear:both;" />
Utfor
<br style="clear:both;" />
Verdsmeisterskapen i orientering 2010
Verdsmeisterskapen i orientering 2010, den 27. i sitt slag, vart avvikla i Trondheim dagane frå 7. til 15. august. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 42 land. Det var tredje gongen orienterings-VM fann stad i Noreg, den førre i 1997.
Noreg og Sveits vann høvesvis åtte og sju medaljar. Sveits tok tre gull, to sølv og to bronsar, medan dei norske utøvarane sikra seg to gull-, fire sølv- og to bronsemedaljar.
Klassisk-distanse
<br style="clear:both;" />
Mellomdistanse
<br style="clear:both;" />
Kort-distanse
<br style="clear:both;" />
Stafett
<br style="clear:both;" />
Changsha
Changsha (kinesisk: 长沙; pinyin: Chángshā; ordrett 'lang sabel') er eit byprefektur som er hovudstad i provinsen Hunan i Sør-Kina. Det er òg namnet på eit fylke innan byprefekturet. Byen ligg ved elva Xiang Jiang, ei sideelv til Chang Jiang (Jangtsekiang).
Talet på innbyggarar innom bygrensene vart i 2006 berekna til 2 131 620. Prefekturet Changsha har eit folketal på 5,71 millionar.
Historie
Frå Han-dynastiet si tid stammar også Mawangdui gravene. Dei vart laga mellom 186 f.Kr. og 165 f.Kr. Den eldste grava, som vart graven ut i 1970-åra, hadde bevart lekamen av den mektige fru Xin-Zhui i forbausande god tilstand. I same grava fann ein dei eldste kjende versjonane Dao-De-Jing. På nokre tystykke vart det funne brotstykke av verket Zhan Guo Ce, eit viktig historieverk frå Han-tida.
Yuelu-akademiet vart grunnlagt i Changsha i 976, under Song-dynastiet. Akademiet vart rasert i krig i 1127, gjenoppbygt i 1165. Den framståande neokonfutsianske filosofen Zhu Xi underviste der i 1165. Mongolar øydela skulen på ny, men han vart atter sett i stand, seint på 1400-talet (Ming-dynastiet). I 1903 vart akademiet omgjort til Hunan høgskule. Det moderne Hunanuniversitetet er ein arvtakar til akademiet.
Shanghai-traktaten av 1903 mellom Kina og Japan opna byen for utanrikshandel. Det vart deretter reist nye fabrikkar, kyrkjer og skular. College of Yale in China, ein lærestad oppretta av det USA-amerikanske Yale-universitetet har vorte det medisinske senteret Xiangya, samt ein vidaregåande skule, Yali-skulen.
Kommunistleiaren Mao Zedong byrja sitt politiske arbeid i Changsha. Truleg vart hans kommunistiske grunnsyn til i hans tid i byen. Han var elev ved Hunans første lærarskule frå 1913 til 1918. Seinare var han lærar og rektor der frå 1920 til 1922. Skulen vart øydelagd under Den kinesiske borgarkrigen, men har vorte restaurert. Kontora til Hunans kommunistparti, der Mao ein gong budde, er i dag museum.
Under Den andre kinesisk-japanske krigen hamna Changsha, grunna sin strategiske posisjon, gong på gong i eldlinja. Både i 1939, 1941, 1942 og 1944 vart det utkjempa slag om byen. Byen vart mykjeøydelagd, og vart ikkje gjenoppbygd før etter Folkerepublikken Kina vart danna.
Den tidlegare kinesiske statsministeren Zhu Rongji vart fødd i Changsha.
Jarnbane
Changsha har, med Jingguangbana, togsamband med Beijing i nord og Guangzhou i sør.
Veg
Riksveg 107 i Kina fører gjennom området. Den går frå Beijing til Shenzhen, tett ved Hongkong.
Riksveg 319 i Kina fører gjennom fylket. Riksveien tek til i Xiamen i Fujian, går nordvestover gjennom provinsane Jiangxi, Hunan, og Chongqing, til han endar opp i Chengdu, hovudstaden i provinsen Sichuan.
Administrasjonseiningar
Changsha er ordna i fem bydistrikt, tre fylke og eitt byfylke:
Donovan Bailey
Donovan Bailey er ein jamaikansk-kanadisk tidlegare friidrettsutøvar, fødd i Manchester på Jamaica, som tevla i sprint. Han representerte Canada då han vart verdsmeister og olympisk meister på 100 meter i 1995 og 1996, og dessutan tok gull i 4 x 100 m stafett i dei same to meisterskapane og i VM 1997. Personleg rekord på 100 meter er 9,84 sekundar.
Aktiv
Familien utvandra til Canada då han var 13 år gammal. Etter å spelt basketball byrja han å tevle i friidrett i 1991. I 1994 sprang han på det kanadiske laget som vart nummer to i 4 x 100 meter stafett då samveldeleikane fann stad i Victoria i Australia.
Gjennom 1995-sesongen etablerte Bailey seg i verdstoppen på 100 meter. Likevel var det noko overraskande at han vann gullmedaljen på distansen under friidretts-VM i Göteborg 1995, der han fekk med seg landsmannen Bruny Surin til kanadisk dobbeltsiger. På den siste dagen i meisterskapen vann dei to karane gull på 4 x 100 meter stafett, saman med Robert Esmie og Glenroy Gilbert.
Bailey gjentok dobbelttriumfen under sommarleikane 1996 i Atlanta, då han også sette verdsrekord på 100-meteren med tida 9,84 sekundar. Frankie Fredericks tok sølvet med 9,89 og Ato Boldon bronsen på 9,90. I 4 x 100 m stafett sprang Bailey og dei tre andre stafettvinnarane frå Göteborg inn til klar siger etter 37,69 sekundar, USA vart nummer to med 38,05.
Bailey vann sitt tredje VM-gull med Canadas stafettlag i 1997, laget var det same tok VM-gull 1995 og OL-gull 1996, no med Nigeria kom på andreplassen. Tidlegare i verdsmeisterskapen i Aten fekk Bailey sølvmedaljen på 100 meter etter Maurice Greene, Greene fekk notert 9,86 mot Baileys 9,91.
Etter 1997-sesongen heldt ikkje Bailey same nivået som før, og han la bort sprintskorne i i 2001.
Det uruguayanske herrelandslaget i handball
Uruguay sitt herrelandslag i handball er det mannlege landslaget i handball for Uruguay. Det representerer landet i internasjonale handballturneringar, og vert regulert av Federación Uruguaya de Handball. Landslaget har delteke i internasjonale turneringar sidan 1994.
Resultat i internasjonale turneringar
''Resultata som er vist under er berre turneringar der Uruguay har delteke. Turneringar dei ikkje har tatt del i er ikkje førte opp.''
Jalpaitt
Jalpaitt er eit tetragonalt mineral. Det er kjemisk sett eit sølv-kopar-sulfid, Ag3CuS2.
Det vart først skildra i 1858 etter ein førekomst i Leonoragruva i Jalpa i Zacatecas i Mexico og kalla opp etter lokaliteten. Det skal òg vere funne som eit sjeldant mineral på Kongsberg.
Skuabreen
Skuabreen er ein liten, sørleg sidebre til Astrobreen i Miller Range. Han vart kartlagt av den nordlege geolog-gruppa frå New Zealand Geological Survey Antarctic Expedition (NZGSAE) (1961-62) og fekk dette namnet på grunn av joane som vart sett i den nedre delen i desember 1961.
Boksartruse
Boksartruse er ein type undertøy for menn. Dei dekkjer det øvste på beina, som boksarshorts, men er meir tettsitjande, som truser, og er ein hybrid mellom dei to hovudtypane av mannsundertøy i Australia, Canada, Storbritannia, og USA.
Campbellskarv
Campbellskarv (Phalacrocorax campbelli) er ein kystbunden sjøfugl og ein mellomstor skarv. Han er endemisk for Campbelløyane på New Zealand.
Skildring
Campbellskarvar er ca. 63 centimeter med kroppssvekt på 2 kilogram. Fjørdrakta er i svart, med kvit underside frå brystet til undergumpen. Halsen er svart, men de har eit kvitt område i strupen. Kvite flekker på vengfjørene utgjer eit kvitt band på vengen når fuglen sit. Beina er lyseraude og auga har blå augering. Strupe og andlet får ein raud hudpose i hekketida.
Denne arten finst berre rundt øygruppa Campbelløyane, dei kan beite opp til 10 kilometer ut frå land.
Campbellskarvar hekkar i koloniar på opp til 150 par på hovudøya og småøyar omkring. Reirplassane ligg på fjellhyller og i hòler i fjellsider der dei bygg reir av kvister og gras. Dei legg to lyseblå egg i november til februar.
Beitinga kan gå føre seg i flokkar av 30-100 individ som jakter koordinert, men ein flokk på opp til 2000 fuglar har vore observert. Føda er små marine blautdyr og stimfisk.
Arten har status som sterkt trua, og bestanden er estimert til ca. 8 000 individ (1975), og er trudd å vere stabil.
Albumet What's Love Got to Do with It
What's Love Got to Do with It er det åttande soloalbumet til Tina Turner, gjeve ut på Parlophone i 1993. Albumet inneheld filmmusikken til biografifilmen om Tina Turner, What's Love Got to Do with It frå Touchstone Pictures som kom same året.
Oversyn
Turner spelte inn på ny mange av songane hennar frå tida med Ike and Tina Turner, mellom anna den første hitsingelen deira, «A Fool in Love». Albumet inneheld òg tre heilt nye songar, «I Don't Wanna Fight» som nådde topp 10 i både USA og Storbritannia, og Turner sin versjon av discoklassikaren til The Trammps, «Disco Inferno», ein song ho ofte hadde spelt på konsertane sine seint i 1970-åra, men aldri tidlegare spelt inn i studio. To songar frå gjennombrotsalbumet hennar frå 1984, Private Dancer, er òg med på albumet, tittelsporet frå filmen og «I Might Have Been Queen». Albumet nådde toppen av den britiske albumlista og selde til platina i fleire land, som USA, Storbritannia, Sveits og New Zealand.
Den amerikanske versjonen manglar to spor; «Shake a Tail Feather» og «Tina's Wish».
Loose Salute
Loose Salute er det andre soloalbumet til den amerikanske musikaren Michael Nesmith etter han slutta i The Monkees. Albumet kom ut på RCA Records i 1970 og var dedisert til Tony Richland. Albumet nådde 159. plassen på Billboard Pop Albums-lista.
Historie
Versjonen av «Listen to the Band» er den tredje versjonen av songen. Han var tidlegare gjeven ut på 33⅓ Revolutions Per Monkee og som ein singel seint i 1969 med The Monkees. Nesmith spelte òg inn Monkees-songen «Carlisle Wheeling», men skifta namnet på denne til «Conversations».
Albumet inneheld eit delvis instrumentalt nummer, «First National Dance», som vart spelt inn for albumet, men som i siste augneblink vart erstatta av «Silver Moon», som kom ut på singel i Australia og gjorde det ganske godt der, med ein 14. plass på singellista. Ein versjon av Jerry Reed-songen «Guitar Man» vart spelt inn, men ikkje gjeven ut på albumet. Då albumet kom ut på ny i lag med Magnetic South på CD av RCA/BMG International i 2000, vart «First National Dance» gjeven ut som bonusspor.
Sporet «Bye, Bye, Bye» vart spelt inn og miksa elleve gonger før Nesmith var nøgd med resultatet. Dette forseinka utgjevinga av albumet.
Personnel
med:
Pedagogisk forskningsinstitutt
Utdanningstilbod
Pedagogisk forskningsinstitutt tilbyr både bachelorprogram og masterprogram:
Masterprogram
I tillegg er fleire doktorgradsstipendiatar knytte til instituttet.
Nordstrand Idrettsforening
Klubbfargane i lagidrettar er kvite skjorter og elles blått.
Kjetil Andre Aamodt er Nordstrand IF sin mest kjende idrettsutøvar, fylgt av handballspelarane Heidi Sundal, Susann Goksør og Else Marthe Sørlie.
Fotball
Herrelaget spelar i 3. divisjon avdeling 6 (2020).
Fylkesveg 378 i Oppland
Fylkesveg 378 i Oppland går mellom Fåvang og Gundershaugen i Ringebu kommune. Vegen er 12,0 km lang.
Trygve Owren
Trygve Owren var ein norsk gardbrukar, pelsdyroppdrettar og stortingsrepresentant for Høgre 1963-69.
Owren var son til ein gardbrukar på Fåberg. Han gjekk handelsskule 1931 og Vinterlandbruksskolen i Oslo 1936 og -37. Åra 1936-40 var han studieleiar i Norges Bondelag.
I 1937 starta han opp eit pelsdyroppdrett i Vingrom. Frå 1947 dreiv han og eigde han fabrikk på Lillehammer som laga transportartiklar til bruk i land- og skogbruket. Perioden 1954-72 hadde han òg eit gardsbruk på Nes på Romerike. Han var formann i Gudbrandsdal pelsdyralslag 1953-62.
Owren var medlem i Fåberg heradsstyre frå 1956 til 1963 og etter kommunesamanslåing i Lillehammer bystyre 1964-67. Han var formannskapsmedlem frå 1960. Stortingsperioden 1961-65 var han vararepresentant frå Oppland og partiet Høgre. I september 1963 døydde den valde representanten Guttorm Granum og Owren møtte resten av perioden. Hausten 1965 fekk han fast tingplass frå Oppland. På Tinget var medlem i Sosialkomiteen. Han vart ikkje attvald i 1969.
Owren var aktiv i Milorg 1943-45 og vart tildelt Deltakarmedaljen.
Nazarovo
Nasarovo (russisk Назарово) er ein by i Krasnojarsk kraj i Russland med om lag 55 000 innbyggjarar. Han ligg på venstre bredda av elva Tsjulym, ei sideelv til Ob, rundt 240 km vest for Krasnojarsk.
Historie
Byen vart grunnlagt i 1700 av Nasari Patjukov, nær staden der elva Adadymka munnar ut i Tsjulym.
I 1786 vart landsbyen nemnt som Nasarovskij, kalla opp etter grunnleggaren og busett av 15 familiar. Byen tente òg som eksilby, til dømes for dekabristen Anton Arbusov, som døydde her.
I 1888 vart det oppdaga førekomstar av brunkol i området. Etter den andre verdskrigen starta utvinninga i stor stil, med utbyggingen av det første dagbrotet mellom 1947-1953. Så følgde bygging av eit varmekraftverk. I 1946 fekk landsbyen status som urbanliknande busetnad og i 1961 fekk Nasarovo bystatus.
Næringsliv
Nasarovo ligg ved ein jernbane som knyt Atsjinsk ved den transsibirske jernbanen med Abakan ved den sørsibirske jernbanen. Bygginga av denne jernbanestrekninga starta i åra før første verdskrig, men vart ikkje fullført før i 1925.
Sylwesterbreen
Sylwesterbreen er ein isbre, som er 8 km lang, som flyt nord mellom Jacobs Nunatak og MacAlpine Hills og ut i Lawbreen. Han vart namngjeven av Advisory Committee on Antarctic Names (US-ACAN) etter David L. Sylwester, ein polarlysforskar i US Antarctic Research Program (USARP) ved Amundsen-Scott-stasjonen, vinteren 1961, og Byrd-stasjonen, sommaren, 1961-62.
Neil Gaiman
Neil Richard MacKinnon Gaiman er ein britisk forfattar av fleire verk innan science fiction og fantastisk litteratur, inkludert fleire teikneseriar. Han er særleg kjend for det teikneserieverket The Sandman, og for romanane Stardust, American Gods, Coraline og The Graveyard Book. Han har vunne ei rekkje prisar, som Hugo, Nebula og Bram Stoker Award, Newbery og Carnegie-medaljen. I 2013 blei The Ocean at the End of the Lane vald til årets bok i den britiske National Book Awards. Boka blei seinare omforma til eit kritikarrost skodespel ved Royal National Theatre i London.
Neil Gaiman er opphavleg frå England, men er seinare busett nær Minneapolis i Minnesota i USA.
Liv og virke
Etter ei rekkje avslag frå forlaga satsa Gaiman på journalistikk i håp om å skaffa seg inspirasjon og eit nettverk som kunne hjelpa han til utgjeving seinare. I denne perioden skreiv han den fyrste boka si, ein biografi om bandet Duran Duran, og ei rekkje artiklar for Knave magazine. Seint i 1980-åra skreiv han Don't Panic: The Official Hitchhikers Guide to the Galaxy Companion, etter eige utsegn i «klassisk engelsk humoristisk stil». Denne boka skulle seinare leia til eit samarbeid med Terry Pratchett om romanen Good Omens, ei humoristisk forteljing om ein apokalypse.
Teikneseriar
På 1980-talet utvikla han òg ein vennskap med den berømte teikneserieskaparen Alan Moore. Dette gjenoppliva Gaiman sin ungdomskjærleik for teikneseriar, og han byrja å skapa sine eigne. Han innleidde eit samarbeid med teiknaren og illustratøren Dave McKean, noko skulle resultera i ei rekkje teikneseriar: Violent Cases (1987), Black Orchid Signal to Noise (samla utg. 1992) og Mr. Punch (1994).
Han har skrive ei rekkje ulike teikneseriar for ulike utgjevarar, men den meste kjende er utan tvil The Sandman, ei soge om til Morpheus, kongen av draumar. Serien blei ein liten kulturell sensasjon, og fekk både ein entusiastisk tilhengarskare og gjorde teikneseriar interessante for nye lesegrupper. Serien byrja i 1988 og slutta i 1996, ikkje på grunn av manglande publikumsoppslutning, men fordi Gaiman var ferdig med historia si. Dei 75 utgåvene av teikneserien er blitt samla i 10 bøker som har kome ut i fleire opplag og stadig oppnådd gode salstal. Gaiman har òg skrive dei to miniseriane Death: The High Cost of Living og Death: The Time of Your Life om systera til Sandman, Død. Begge var illustrerte av Chris Bachalo.
I 1990 tok Gaiman over som forfattar av Miracleman etter Alan Moore, men etter at forlaget Eclipse Comics gjekk konkurs og ein langvarig rettstvist om rettane til serien kunne ikkje Gaiman fullføra denne. I 1993 skreiv Gaiman eit nummer av Todd McFarlane sin serie Spawn. Her introduserte han figuren Angela, som han òg har skrive ein miniserie om.
I 1991 gav Gaiman ut The Books of Magic, ein miniserie i fire delar som var illustrert av John Bolton, Charles Vess, Paul Johnson og Scott Hampton. Historia finn stad i dei mytologiske og magiske delane av DC Comics sitt teikneserieunivers, og figurar som Doctor Occult, John Constantine, the Phantom Stranger og Mister E opptrer i serien. Sjølve rammeforteljinga er om ein engelsk tenåringsgut utpeika av skjebnen til å bli den største trollmannen i verda. Miniserien var så populær at han fekk ein avleggjar skriven av John Ney Reiber. Mange har notert likskapstrekka mellom protagonisten i serien, Tim Hunter, og den seinare og meir berømte Harry Potter.
I 2003 gav Gaiman ut miniserien 1602 på Marvel Comics. Serien var illustrert av Andy Kubert og handlar om Marvel sine superheltar i England på dronning Elisabeth I si tid. I miniserien The Eternals (2006) tok Gaiman og teiknaren John Romita jr. for seg eit av Jack Kirby sin mytologiske superheltkonsept frå 1970-åra. Gaiman har òg skrive manuskriptet til ein teikneserie om Alice Cooper kalla The Last Temptation (teikna av Michael Zulli).
Andre verk
Gaiman skriv òg songtekstar, dikt og romanar. Han har skrive TV-serien Neverwhere for BBC, som han seinare skreiv om til romanform. Han skreiv manus til filmen MirrorMask i samarbeid med Dave McKean. I tillegg har han skrive det engelske manuset til animefilmen Princess Mononoke. Gaiman skreiv manuskriptet til Robert Zemeckis sin film Beowulf. Gaiman si bok Coraline er blitt filmatisert av Henry Selick. Det er òg laga film basert på den illustrerte kortromanen Stardust.
Gaiman har òg skrive ei rekkje romanar, mange av dei i sjangeren fantastisk litteratur, og retta mot barn og ungdom.
Prisar og utmerkingar
Gaiman vann ein World Fantasy Award i 1991 for Sandman-utgjevinga A Midsummer Night's Dream. I 2002 fekk han ein Hugo Award og ein Nebula Award for American Gods. Coraline vann Best Novella Award i 2003, og i 2004 vann novella «A Study in Emerald» ein ny hugopris.
Aktivisme og vennskap
Gaiman er styremedlem og ein aktiv forkjempar for Comic Book Legal Defense Fund. Han har jamleg vore med i aksjonar for å samla inn pengar for gruppa. Til dømes laga han Snow, Glass, Apples og gav rettane til CBLDF.
Prosa
(inkluderer bøker med illustrert tekst i motsetning til teikneserieformat)
Agnes
Agnes er eit kvinnenamn som på latin tyder 'rein, kysk'.
Agnes har i Noreg namnedag den 21. januar.
Bruken av namnet i Noreg
Namnet var mykje bruke rundt førre hundreårsskifte, men frå 1920-åra søkk populariteten, og namnet vart lite bruka, før det dei aller siste åra har hatt ein svak popularitetsauke
Bhaji on the Beach
Bhaji on the Beach er ein britisk komedie- og dramafilm frå 1993 regissert av Gurinder Chadha og skriven av Meera Syal.
Handling
Ei gruppe britiske kvinner, dei fleste panjabiar frå ulike religiøse bakgrunnar og generasjonar, dreg til Blackpool for å sjå lysutstillinga Blackpool Illuminations. Spenningane mellom generasjonane, mellom tradisjon og modernisme og dei ulike personlege problema til kvinnene flammar opp i løpet av utflukta.
Simi, leiaren for gruppa, har moderne syn på feminisme som dei eldre kvinnene misliker. Ho greier likevel vera ein omsorgsfull person som held deltakarane samla til trass for motsetningane deira. Ginder er i ferd med å lausriva seg frå ein mishandlande og kriminell ektemann saman med den vesle sonen sin, og må kjempa mot stigmaet med å vera einsleg forelder og mot sonen sine bøner om å få ha både ei mor og ein far igjen. To gutegalne tenåringsjenter møter misnøye hjå dei konservative eldre kvinnene. Hashida er ein lovande elev som snart skal studera medisin, men som ville føretrekka å studera kunst. Ho har skjult den afro-karibiske kjærasten Oliver frå familien i eit år, men no er ho gravid med han, og dei må velja kva dei skal gjera og om forholdet vil klara presset frå sosial mistru. Asha, ein from hindu og Bollywood-fan, lever eit keisamt liv i daglegvarebutikken ho og mannen driv, og finn spaning og ein måte å oppfylla tapte draumar i eit liv med ein sjarmerande, eksentrisk engelsk skodespelar i Blackpool. Samtidig føler ho at ho må bli verande i ekteskapet sitt.
Til slutt har dei fleste historiene open ende. Ein får ikkje sjå kva som hender med Asha eller Oliver og Hashida, og dei siste scenene med desse figurane verker nokså nøgde, men ikkje konklusive. Ginder og sonen flyktar frå den valdelege ektemannen hennar, og dei mest konservative medlemmene i gruppa får ei humoristisk oppleving i ein strippeklubb.
Motaking
Sight & Sound sa om filmen at han inneheld observasjonar om vanlege fordommar og kva det ville seia å vera ein yngre britisk-asiat. Rotten Tomatoes samla meldingar frå 8 kritikarar som samla gav filmen ein skår på 88 %.
Belte- og veginitiativet
Belte- og veg-initiativet (kinesisk 一帶 一路 / 一带 一路, pinyin yi dài yi lù , 'eit belte ein veg', engelsk Belt and Road Initiative (BRI) ) er eit kinesisk utviklingsprosjekt som går ut på å investera og byggja infrastruktur i ei rekkje land. Politikken er rekna som ein hjørnestein i Xi Jinping sin utanrikspolitikk, og blei offisielt teken i bruk av kinesiske styresmakter i 2013.
Bana mellom hovudstaden i Laos og grensa til Kina (Boten–Vientiane-bana) vart bygd som del av BRI. Ho opna i 2021. Eit anna prosjekt er byggjestart på Bangkok–Nong Khai-høgfartsbana, med uklar finansiering på strekninga Nong Khai til Nakhon Ratchasima, og med berre omlag 3,5 kilometer bane bygd per 2019.
Kenny Harrison
Aktiv
I OL-sesongen 1988 sette Harrison personleg rekord med 8,23 m i lengdehopp. Han satsa likevel meir på tresteghopp, men vart nummer fem i OL-uttaket i den øvinga. To år seinare tok han steget opp i verdstoppen i tresteg med eit hopp på 17,93 meter, det lengste i verda i 1990-sesongen. Året etter vann han alle dei åtte tresteg-tevlingane han deltok i, lengst hoppa han i verdsmeisterskapen 1991 i Tokyo, der han nådde 17,78 meter og vann, tre centimeter føre Leonid Volosjin frå Sovjetunionen. Dei neste sesongane sleit Harrison med skadar. Han lukkast ikkje å kome til Sommar-OL 1992 i Barcelona, og enda på tiandeplassen i Stuttgart-VM 1993.
Etter ei 15 månadar lang skadepause vann Harrison tresteghopp-tevlinga i dei US-amerikanske OL-uttaka 1996 då han i for sterk medvind landa på 18,01 meter. Under sommarleikane i Atlanta same sommaren gjorde Harrison sitt livs lengste tresteghopp, med 18,09 meter sikra han seg gullmedaljen framom verdsrekordhaldaren Jonathan Edwards, som stoppa på 17,88 meter. Harrison var den tredje som hoppa 18 meter i tresteg. Ved VM 1997 i Aten vart han niandemann.
Han la opp i 1998.
Suezbukta
Suezbukta er ei om lag 300 km lang bukt som leier mot nord-nordvest i den nordlege delen av Raudehavet. Suezbukta leier inn til Suezkanalen og byen Suez i Egypt.
Bukta vart truleg forma av at dei afrikanske og indiske kontinentalplatene flytter seg vekk frå kvarandre. Slik har Suezbukta samanheng med Riftdalen som går gjennom Afrika. I Suezbukta ligg det meir enn 120 olje- og gassfelt, m.a. Gemsafeltet.
Helse Bergen
Helse Bergen HF er eit av fem lokale helseføretak underlagt Helse Vest, og administrerer sjukehus og institusjonar i Bergen, Midhordland, Nordhordland, Voss og delar av Hardanger. Helse Bergen har kring 11 800 tilsette fordelt på ca. 8 250 årsverk og eit budsjett på 10 milliardar kroner (2013).